Cuneiform Tablet BIN 4 22 (NBC 1681)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-at-a-šur-ma a-na pu-šu-ke-en₆ qí-bi₄-ma a-šu-mì me-eḫ-ṣí-im ku-lu É-tim ma-sú-uḫ šu-ma pá-nu-kà a-na a-wi-lim ša-ak-nu a-na i-li ša-qí-i ú a-bu-ú lá e-ta-áš-ru-ni u a-ta a-ma-nu-ḫi lá ta-ša-ra-ni ú-lá ku-a-tí ma-ma-an ša-ni-a-am lá i-šu a-šu-mì iš-tù be-el-té-e-gal-lim a-di kán-bar-ta ku-ta-a DA <gap>-ma tù-ni a-ni ur-ta-i-bu 20 SÌLA ma-da-dam iš-tí a-ma-tí-kà-ma ú-uš-ta-am-ḫi-ru-ni GÉME 20 SÌLA e-kà-lá ú a-na-ku 20 SÌLA a-kál a-ni šu-mì ṣú-ḫa-ri-im lá i-za-ku-ru a-na-nu-um a-ta lá ta-za-kàr-šu-nu a-li-ku i-li-ku-nim-ma šu-mì lá ta-az-ku-ur ma-nu-ba šu-mì-i li-iz-ku-ur a-lá-ku-a-tí ma-ma-an ša-ni-a-am lá i-šu ú-lá iš-<big_gap>-tù i-na-ar ma <gap> a <gap> ni-qí-a-am i-dí-nu-nim ni-ki-is-tù-um <gap>